11. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ Αριθ. Φ. 420/79/56400 της 1/2 Ιουλ.1997 (ΦΕΚ Β΄539) Καθορισμός του χρηματικού ποσού εξαγοράς των στρατιωτικών υποχρεώσεων στρατευσίμων που προέρχονται από χώρα του τέως Ανατολικού Συνασπισμού ή την Τουρκία. Έχοντας υπόψη: α.Τις διατάξεις των παρ. 2 του άρθρ.26,5 του άρθρ. 28 και του άρθρ. 32 του Νόμ. 2510/97 «Ρύθμιση στρατιωτικών υποχρεώσεων ορισμένων κατηγοριών στρατευσίμων, ανυποτάκτων και οπλιτών, τροποποίηση διατάξεων της στρατολογικής νομοθεσίας, καθιέρωση εναλλακτικής υπηρεσίας και άλλες διατάξεις» (ΦΕΚ 136 Α΄) β.Τις διατάξεις της παρ. 3 του άρθρ. 25 του Νόμ. 1763/88 «Στρατολογία των Ελλήνων» (ΦΕΚ 57 Α΄), όπως θα ισχύουν από 1 Σεπτ. 1997. γ.Τη με αριθ. 1107147/1239/0006Α΄/4.10.1996 κοινή απόφαση του πρωθυπουργού και του Υπουργού Εθνικής Οικονομίας και Οικονομικών «ανάθεση αρμοδιοτήτων στους Υφυπουργούς Οικονομικών» (ΦΕΚ 922 Β¨). δ. Τα σοβαρά ατομικά, οικογενειακά και οικονομικά προβλήματα που αντιμετωπίζουν οι παραπάνω κατηγορίες στρατευσίμων. ε.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρ.1.-Το χρηματικό ποσό που καταβάλλεται, με βάση οποιαδήποτε διάταξη, από τους προερχομένους από χώρα του τέως Ανατολικού Συνασπισμού ή την Τουρκία, για την εξαγορά κάθε μήνα στρατιωτικής υποχρέωσης (στρατεύσιμης ή πρόσθετης), καθορίζεται σε 10.000 δραχμές. Άρθρ.2.-1.Τα παραπάνω χρηματικά ποσά αποτελούν έσοδα του Δημοσίου, περιέρχονται στον Κρατικό Προϋπολογισμό και αποδίδονται σε ειδικό ΚΑΕ. 2.Με βάση ειδικό σημείωμα εξαγοράς των αναφερομένων στο άρθρ. 1 στρατιωτικών υπο-χρεώσεων, που εκδίδεται από το αρμόδιο Στρατο-λογικό Γραφείο, τα χρηματικά ποσά καταβάλλονται στις ΔΟΥ, οι οποίες εκδίδουν σχετικό διπλότυπο είσπραξης, το οποίο οι ενδιαφερόμενοι καταθέτουν με μέριμνά τους στο Στρατολογικό τους Γραφείο για την παραπέρα στρατολογική τους τακτοποίηση. Σελ. 150(δ) Τεύχος 1385 Σελ. 20 3. Το ειδικό σημείωμα εξαγοράς φέρει υποχρεωτικά: α. Τα ληξιαρχικά στοιχεία καθώς και το στρατιωτικό αριθμό του υπόχρεου σε καταβολή. β. Την αιτία και τη νομική βάση, σύμφωνα με την οποία γίνεται η καταβολή. γ. Τον ΚΑΕ προϋπολογισμού, υπέρ του οποίου καταβάλλεται το χρηματικό ποσό. δ. Το σύνολο του καταβλητέου ποσού εξαγοράς. ε. Την προθεσμία ισχύος του. στ. Την ημερομηνία έκδοσης, σφραγίδες και υπογραφές των αρμοδίων του Στρατολγικού Γραφείου. 4. Εφ’ όσον διαπιστώνεται ότι τα παραπάνω χρηματικά ποσά ή μέρος αυτών καταβλήθηκαν αχρεωστήτως, ακολουθείται η προβλεπόμενη διαδικασία περί επιστροφής αχρεωστήτως καταβληθέντων. Άρθρ.3.- Διοικητικές και ερμηνευτικές οδηγίες για την εφαρμογή της απόφασης αυτής, σε ό,τι αφορά διαδικασίες στρατολογικής φύσης, εκδίδο-νται, εφόσον απαιτηθούν, από τη Διεύθυνση Στρατολογικού του Γενικού Επιτελείου Εθνικής Άμυνας. Άρθρ.4.- Η ισχύς της απόφασης αυτής αρχίζει από1 Σεπτ. 1997. 12. ΝΟΜΟΣ ΥΠ’ ΑΡΙΘ. 2984 της 25/31 Ιαν.2002 (ΦΕΚ Α΄15) Οργανωτικά θέματα του Υπουργείου Εθνικής Άμυνας, ρυθμίσεις προσωπικού των Ενόπλων Δυνάμεων και άλλες διατάξεις. Άρθρ.8.-5. Όσοι οπλίτες μεταφέρονται στους υπόχρεους μειωμένης θητείας εξάμηνης διάρκειας, κατ’ εφαρμογή των διατάξεων του άρθρου 9 του N. 1763/1988 (ΦΕΚ 57 Α~), ως προερχόμενοι από χώρα του τέως Ανατολικού Συνασπισμού ή την Τουρκία, απολύονται οριστικά από τις τάξεις των Ενόπλων Δυνάμεων, εφόσον το επιθυμούν, μετά τη συμπλήρωση τριών μηνών πραγματικής στρατιωτικής υπηρεσίας. Με απόφαση του Υπουργού Εθνικής Άμυνας, που δημοσιεύεται στην Εφημερίδα της Κυβερνήσεως, καθορίζονται τα δικαιολογητικά και οι αναγκαίες λεπτομέρειες για τη διαδικασία υπαγωγής στις διατάξεις της παραγράφου αυτής. Για τις λοιπές διατάξεις βλ. ανωτ. σελ. 26,455. 36.Β.ζ.11-12 Στρατιωτικές υποχρεώσεις επαναπατριζομένων 